לא מוכנה לעונה: 2-0 קל להפועל ב"ש מול מ.ס אשדוד - אשדוד נט
13 אוגוסט 2020 / 12:20
08.08.17 / 21:08
הפועל ב"ש לא בליגה של מ.ס אשדוד זה ברור. אולם הערב (ג') ראינו שמ.ס אשדוד לא מוכנה לעונה, נכון שב"ש זו לא הליגה של אשדוד, אבל החניכים של עטר (בכורה על הקווים כמאמן) הראו יכולת דלה, אנמיות ובעיקר חוסר מחץ, פחות או יותר אותם התחלואים שהיו בעונה שעברה.
המחצית הראשונה הייתה חלשה, לא מדויקת, ושוב ראינו את אשדוד פשוט לא מפוקסת ללא מחץ כמעט בכלל ומיעטה להגיע למצבים.
מנגד, כל פעם שב"ש רצתה לשחק היא הביכה את אשדוד ויצאה קדימה, ב"ש הבקיעה פעמיים מהנקודה הלבנה עוג במחצית הראשונה, ראדי ומליקסון כבשו.
ראובן עטר צריך לחשוב על חיזוק ויש לו הרבה עבודה, אשדוד צריכה עוד שחקן בהתקפה, לפחות אחד. גם בהגנה הציוות של ברדע ואל חמיד זה נחמד אבל לא בטוח שמספיק לליגת העל.
אשדוד רושמת 3 נק' אחרי שלושה מחזורים בגביע הטוטו, עם שני הפסדים וניצחון אחד והפרש שערים של 5-2 לחובתה.
לאשדוד יש נסיבות מקלות במקצת, ההכנה המעט עקומה לעונה, הפציעה של ג'רפי והפציעות. אבל בלי שלושה שחקנים נוספים אשדוד תלחם על חייה בליגה.
היה כבר מי שצחק שהערב ראינו משחק חלש בראשל"צ שאין צורך לאפשר כל כך הרבה הפסקות שתייה והיה אפשר להסתפק בזה שהשחקנים ילכו לבד לשתות ואולי למקלחת בעצמם.
הפתיחה הייתה כולה של האורחת. כבר בדקה ה-3 אמיר חאליילה הוכשל על ידי ירדן קרישטול ברחבה וראדי ניגש לנקודה הלבנה ונעץ את הראשון בקלות.
דווקא לאחר הפתיחה הטובה, ב”ש נרדמה, נגררה לקצב האיטי של אשדוד ולא סיפקה את הכדורגל לו התרגלנו.
בדקה ה-29 שוב גל לייבוביץ’ הצביע על הנקודה הלבנה, אחרי שבעיטה של אוחנה נעצרה בידו של יצחק אספה הצעיר. הפעם מליקסון ניגש לנקודה והכפיל בקלות.
במחצית השנייה בכר עשה לא מעט שינויים ואף הכניס את טוני וואקמה וג’ון אוגו, אך הרמה לא עלתה ושתי הקבוצות לא הצליחו לייצר מצבים מסוכנים ליד השער. אשדוד הייתה יכולה לחזור למשחק אבל גדי קינדה בעט חלש לידיים של גיא חיימוב.
הפועל ב”ש: גי א חיימוב, דור אלו (מיחאי קורהוט, 59), וובה בראון, מיגל ויטור (לואי טאהא, 46), מתן אוחיון, מהראן ראדי (ג’ון אוגו, 59), נועם דיעי, מיכאל אוחנה, מאור מליקסון (איתמר שבירו, 46), מתן כהן ואמיר חלאיילה (טוני וואקמה, 68).